CELEX: 52015JC0007
Language: sl
Date: 2015-03-06
Title: Skupni predlog UREDBA SVETA o spremembi Uredbe Sveta (EU) št. 224/2014 o omejevalnih ukrepih zaradi razmer v Srednjeafriški republiki

EVROPSKA KOMISIJA
            Bruselj, 6.3.2015
            JOIN(2015) 7 final
            2015/0064(NLE)
            Skupni predlog
            UREDBA SVETA
            o spremembi Uredbe Sveta (EU) št. 224/2014 o omejevalnih ukrepih zaradi razmer v Srednjeafriški republiki
            
               
         
         
            
               OBRAZLOŽITVENI MEMORANDUM
            
            
               (1)Svet je 23. decembra 2013 sprejel Sklep 2013/798/SZVP o omejevalnih ukrepih proti Srednjeafriški republiki, s katerim je v skladu z Resolucijo Varnostnega sveta Združenih narodov (RVSZN) 2127 (2013)  z dne 5. decembra 2013 uvedel embargo na orožje.
            
            
               (2)Varnostni svet Združenih narodov je 22. januarja 2015 sprejel Resolucijo 2196 (2015) o pojasnitvi področja uporabe embarga na orožje in o spremembi meril za zamrznitev sredstev. Svet pripravlja sklep o spremembi Sklepa 2013/798/SZVP za izvajanje RVSZN 2196 (2015). 
            
            
               (3)Visoka predstavnica Unije za zunanje zadeve in varnostno politiko ter Komisija bi zato morali predložiti nov predlog uredbe o omejevalnih ukrepih zaradi razmer v Srednjeafriški republiki.
            
            
               2015/0064 (NLE)
            
            
               Skupni predlog
            
            
               UREDBA SVETA
            
            
               o spremembi Uredbe Sveta (EU) št. 224/2014 o omejevalnih ukrepih zaradi razmer v Srednjeafriški republiki
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, zlasti člena 215 Pogodbe,
            
            
               ob upoštevanju Sklepa Sveta 2013/798/SZVP z dne 23. decembra 2013 o omejevalnih ukrepih proti Srednjeafriški republiki
                  1
               ,
            
            
               ob upoštevanju skupnega predloga Visoke predstavnice Unije za zunanje zadeve in varnostno politiko ter Evropske komisije,
            
            
               ob upoštevanju naslednjega:
            
            
               (1)Uredba Sveta (EU) št. 224/2014
                  2
                uveljavlja nekatere ukrepe, določene v Sklepu 2013/798/SZVP.
            
            
               (2)Resoluciji Varnostnega sveta Združenih narodov (RVSZN) 2127 (2013) z dne 5. decembra 2013 in (RVSZN) 2134 (2014) z dne 28. januarja 2014 ter Sklep Sveta 2013/798/SZVP določajo embargo na orožje za Srednjeafriško republiko ter zamrznitev sredstev in gospodarskih virov nekaterih oseb, ki sodelujejo v dejanjih, ki ogrožajo mir, varnost ali stabilnost Srednjeafriške republike, ali oseb, ki te dejavnosti podpirajo.
            
            
               (3)Varnostni svet Združenih narodov je 22. januarja 2015 sprejel Resolucijo 2196 (2015), ki razširja področje uporabe embarga na orožje in zamrznitve sredstev. S Sklepom Sveta 2015/…/SZVP se je Svet odločil, da ustrezno razširi področje uporabe meril. 
            
            
               (4)Navedeni ukrepi spadajo na področje uporabe Pogodbe o delovanju Evropske unije, zato je predvsem zaradi zagotovitve, da jih bodo gospodarski subjekti v vseh državah članicah enotno uporabljali, za njihovo izvajanje potreben regulativni ukrep na ravni Unije.
            
            
               (5)Uredbo (EU) št. 224/2014 bi bilo zato treba ustrezno spremeniti –
            
            
         
         
            
               SPREJEL NASLEDNJO UREDBO:
            
            
               Člen 1
            
            
               Člen 5(3) Uredbe (EU) št. 224/2014 se spremeni: 
            
            
               (1) točka (e) se nadomesti z naslednjim:
            
            
               „(e)
                     podpirajo oborožene skupine ali kriminalne združbe s pomočjo nezakonitega izkoriščanja naravnih virov in trgovanja z njimi v Srednjeafriški republiki ali iz nje, vključno z diamanti, zlatom ter prosto živečimi živalmi in proizvodi iz njih;“; 
            
            
               (2) točka (h) se nadomesti z naslednjim:
            
            
               „(h) 
                     vodijo subjekt, ki ga je Odbor za sankcije uvrstil na seznam, ali taki osebi ali subjektu nudijo podporo ali delajo zanj ali v njegovem imenu ali po njegovih navodilih;“.
            
            
               Člen 2
            
            
               Ta uredba začne veljati dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  UL L 352, 24.12.2013, str. 51.
               
               
                  
                     (2)
                  Uredba Sveta (EU) št. 224/2014 z dne 10. marca 2014 o omejevalnih ukrepih zaradi razmer v Srednjeafriški republiki (UL L 70, 11.3.2014, str. 1).